கடைகளில் கிடைக்கும் செருப்புகள் பெரும்பாலும் பிளாஸ்டிக்கால் ஆனது. நீங்கள் வெயிலில் செல்லும் போதோ அல்லது வெப்பம் மிகுந்த தரைகளில் நடக்கும்போதோ, உங்கள் செருப்பில் இருக்கும் வளைவுத்தன்மை கண்டிப்பாக உருமாறும். தோல் பொருட்களால் செய்யப்பட்ட காலணிகள் பெரும்பாலும் 6 மாதத்திலிருந்து 8 மாதத்தில் அதன் ஸ்தரத்தன்மையை இழக்க நேரிடும். அதாவது உங்கள் கால் வடிவத்திற்கு ஏற்றாற் போல் உங்கள் காலணி உருமாறும் போது நீங்கள் உங்கள் காலணிகளை மாற்றி கொள்வது நல்லது. எதிர்காலத்தில் வரும் முன்கால் வலி, கணுக்கால் வலி, மற்றும் பாதம் சம்பந்தப்பட்ட வலிகளை தவிர்க்கலாம் குறிப்பாக இளம்பெண்கள் அணியும் உயரம் நிறைந்த பின் கால் காலணிகள் உடம்பில் பல்வேறு விதமான மாற்றங்களை ஏற்படுத்தும் போது எதிர்காலத்தில் மிகுந்த சிரமத்தை ஏற்படுத்திவிடும். இதனை பற்றி மற்றறொரு கட்டுரையில் தெளிவாக விளக்கி கூறுகிறேன்.